Source: http://monitorulneamt.ro/ceahlaul-al-treilea-drum-la-rind-in-judetul-suceava/
Timestamp: 2019-04-23 04:11:27+00:00

Document:
Ceahlăul, al treilea drum la rînd în judeţul Suceava » Monitorul de Neamț și Roman
■ după remiza cu Bucovina Rădăuţi şi victoria de la Fălticeni, echipa pietreană va evolua vineri cu Foresta, în deschiderea etapei a XIII-a a Ligii 3 ■ pe teren propriu, sucevenii nu au pierdut nici un meci în această toamnă, Oţelul Galaţi fiind singura grupare care a reuşit să smulgă o remiză din fieful „pădurarilor“ ■
CSM Ceahlăul Piatra Neamţ joacă vineri, 16 noiembrie, de la ora 14.00, partida programata în etapa a XIII-a a Ligii 3, Seria 1, pe terenul echipei Foresta Suceava. Divizionară secundă de pînă în vara acestui an, Foresta are un parcurs aproape perfect pe propriul teren, avînd în vedere că de la Suceava au plecat cu punct doar cei de la Oţelul Galaţi (scor 0-0 în etapa a IX-a). În rest, „pădurarii“ au obţinut pe teren propriu patru victorii (dar cea cu CSM Roman a fost anulată), în timp ce din deplasare au adus 6 puncte de de la Darabani şi AFC Botoşani II, respectiv două puncte din remizele cu Lieşti şi Rîmnicu Sărat, dovadă că forţa echipei este în primul rînd în fieful propriu. De cealaltă parte, CSM Ceahlăul merge la Suceava pentru a confirma parcursul bun din acest tur de campionat în care a realizat o serie de trei victorii consecutive (etapele V, VI şi VII), iar la acest moment al competiţiei are o serie de patru jocuri fără înfrîngere începută cu remiza (0-0) de la Bucovina Rădăuţi (etapa a IX-a), continuată cu victoriile cu AFC Botoşani II (2-1), la Şomuz Fălticeni (2-1) şi egalul smuls în etapa precendentă cu CSM Focşani (1-1), pe teren propriu. Înainte de duelul de la Suceava, pietrenii ocupă locul V în clasamentul seriei (20 de puncte), în timp ce Foresta este trei poziţii mai jos, respectiv pe locul VIII (18 puncte). Pietrenilor nu le va lipsi decît Marius Rusu, eliminat în partida din etapa trecută cu CSM Focşani. „Foresta este o echipă care îşi propune şi joacă fotbal ofensiv, cu jucători tehnici şi experimentaţi. Vrem să facem un joc solid, care să ne permită să aducem puncte de la Suceava. Trebuie să ne adaptăm la starea terenului şi să fim foarte bine organizaţi“, a declarat Gabriel Rădulescu, antrenorul principal al CSM Ceahlăul. În aceeaşi zi, tot de la ora 14.00, în deschiderea etapei a XIII-a se mai joacă partida AFC Botoşani 2 – CSM Rîmnicu Sărat. Celelalte cinci partide ale rundei sînt programate pentru sîmbătă, 17 noiembrie, de la ora 14.00: ACS Şomuz Fălticeni – CSM Bucovina Rădăuţi	; CSM Focşani 2007 – SCM Gloria Buzău; ACS KSE Tîrgu Secuiesc – CSM Paşcani; AFC Metalul Buzău – CS Ştiinţa Miroslava; CS Sporting Lieşti – ACS Suporter Club Oţelul Galaţi. În această rundă nu va juca Sănătatea Darabani, care ar fi trebuit să evolueze în deplasare, la CSM Roman, echipă care s-a retras din competiţie după 10 etape disputate, în urma deciziei luate de autorităţile locale. Revenind la gruparea pietreană. trebuie menţionat că după jocul de la Suceava, CSM Ceahlăul va avea pauză în campionat, avînd în vedere retragerea echipei CSM Roman din actuala ediţie a Ligii 3, iar în ultima rundă a turului va evolua în deplasare la KSE Tîrgu Secuiesc pe 30 noiembrie 2018.
Cuvinte cheie:alCeahlauldruminjudețullarndSuceavatreilea

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM